hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy fa hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Սամվել Հովհաննիսյանը համոզված է՝ իր կինը և նորածին փոքրիկը մահացել են բուժաշխատողների անփությության պատճառով, սակայն քննիչները աշխատել են ի օգուտ բուժանձնակացմի: Նախաքննությունը պատշաճ չի կատարվել․
Մահացած ծննդկանի դին դիահերձարան ուղարկել են դեպքից 1 օր անց, թե ինչո՞ւ է մեկ օր պահվել հիվանդանոցում՝ ամուսնուն մնում է միայն ենթադրել:
«Ես չեմ կարող լռել իմ կնոջը և երեխային մահվան հասցրած անձը պետք է պատասխանատվության ենթարկվի։ Պայքարելու եմ մինչև վերջ՝ 5 չէ 10 տարի էլ անցնի՝ Մադոյանը օրենքի առաջ պատասխան է տալու»,-վստահեցրեց Սամվելը։
Դիահերձումը կատարվել է երկու անգամ, ինչպես նշում է Սամվելը՝ առաջին դիահրեձումը կատարվել է առանց ոստիկանության համապատասխան թղթի՝ ոստիկանությունը դեպքի մասին իմացել է միայն երկորդ օրը:
«Երկրորդ անգամ եկան տանից տարան, ես կարծում եմ, որ տարան հետքերը վերացնելու նպատակով»,-իր մտավախությունների մասին հայտնեց նա։
Սամվելը պատմեց, որ  կնոջ ամբուլատոր քարտը տարօրինակ հանգամանքներում հիվանդանոցից անհայտացել է․ այդ քարտի մեջ գրված է եղել նրա վիճակի և ամենանգամյա այցելությունների գրանցումներն ու հետազոտությունների արդյունքերը, որից հստակ պարզ կդառնար՝ արդյո՞ք կեսարյան հատում չանելը ճիշտ որոշում էր։
Հատկանշական է նաև այն հանգամանքը, որ տվյալ բժիշկը այլևս այդ հիվանդանոցում չի աշխատում, ըստ իրավահաջորդի արդեն «Գյումրու արյան բանկ»-ի տնօրենն է․
«Գոնե աշխատանքից հանեին, պաշտոնն են բարձրացրել»,-իր վրդովմունքը ուղղված բժշկին հայտնեց Սամվել Հովհաննիսյանը։
Տուժողի իրավահաջորդի ներկայացուցիչն էլ իր հերթին նշեց, որ բժիշկ Մադոյանն էլ է իր արածի համար զղջացել:
«Նույնիսկ ականատեսներ են եղել, որ Մադոյանն այցելել է կնոջ գերեզմանին և ծաղիկներ դրել, սակայն Շիրակի մարզի դատախազությունը շարունակում է բողոքարկել դատարանի որոշումը»,-ասաց նա։
5 տարվա վաղեմություն ունեցող քրեական գործը արդեն երկրորդ անգամ է վերքաննիչ դատարանը քննում:
Դեպքի առնչությամբ քրեական գործ է հարուցվել ՀՀ քրեական օրենսգրքի 130-րդ հոդվածի 2-րդ մասի հատկանիշներով, այն է՝ բժշկական օգնություն և սպասարկում իրականացնողների կողմից մասնագիտական պարտականությունները չկատարելը, կամ ոչ պատշաճ կատարելը, որն անզգուշությամբ առաջացրել է բուժվող հիվանդի մոտ մահ, սակայն որևէ մեկին այդպես էլ մեղադրանք չի առաջադրվել։
Ըստ տուժողի իրավահաջորդի ներկայացուցիչ Աննա Դավթյանի՝ 2016 թվականին գործը կարճվել էր, սակայն հետագայում քննիչի և դատախազի որոշումը բեկանվել էր և գործը վերաբացվել։
Շիրակի մարզի դատախազությունը ներկայացրել էր վերաքննիչ բողոք, սակայն վերաքննիչ դատարանը ևս գտել էր, որ անհրաժեշտ է շարունակել նախաքննությունը և որ ոչ բոլոր քննչական գործողություններն են կատարվել՝ ծննդկանի մահվան հանգամանքները պարզելու համար։
Կարճված վարույթը վերսկսվել է 2016թ. օգոստոսին՝ Շիրակի մարզային քննչական վարչությունում։ 2016-2018թթ. նշանակվել է դատաբժշկական փորձաքննություն։ Այդ ընթացքում որոշ ուղղումներ արվեցին, սակայն 2018թ. նոյեմբերին քրեական գործի վարույթը կրկին կարճվել է այն հիմքով, որ մեղադրանք չէր կարող առաջադրվել բժշկին քանի, որ վերջինս ամեն ինչ արել է, և եթե նույնիսկ  10 րոպե շուտ բժշկական օգնություն ցուցաբերեր, մեկ է՝ ծննդկանը կմահանար։
Արդեն սույն թվականին  նույն ընթացակարգով այդ որոշումը բողոքարկվել էր Շիրակի մարզի ընդհանուր իրավասության դատարանում և արդյունքում դատարանը գտել է, որ քննչական մարմինները բավարար քննություն չեն կատարել։
Դատարանի սույն որոշման դեմ կրկին Շիրակի մարզի դատախազի կողմից վերաքննիչ բողոք է ներկայացվել։
Նիստը տեղի կունենա հոկտեմբերի 25-ին։
Նախորդ նյութը«Էս մի ամիս ա փողոցում ենք հայտնվել, ավտոյի մեջ ենք քնում, ավտոյի մեջ՝ ապրում»
Հաջորդ նյութըՍԴ դատավորները հետևում են Հրայր Թովմասյանի և նրա ընտանիքի անդամների հետ կապված զարգացումներին
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.